الزكير ضد لؤنتيبيوتيك نݣليزية antimicrobial resistance لفرانساوية résistance aux antibiotiques لي ئيقدر ئيتنق غير amr كاتݣال فاش واحد طاسيلة ميكروبية كاتكبر واخا كاين واحد لقد طالع لؤنتيبيوتيك يعني مل خر مابقا كايسوݣر ليها والو باقي فاش لميكروب كايشد زكير لمعاملة معاه كاتولي صعيبة كتر منين كانت عليه قبل وكايبزز ضوازي طالعين ولا كايفرض ݣاع تبدال لؤنتيبيوتيك بشي واحد أخور مجهد عليه ئقدر يكون سوا غالي سوا مسموم لدات ؤلا بجوج فاݣد بل سبايب زكير لميكروبي هوما معدودين ولايني لمشهودين كتر بيها هوما تخدام لفايت قياسو لؤونتيبيوتيك ولا تخدام لمرݣ ديالهوم تصويرة كاتوري ضاه رة زكير لباكتيري قشع باللي ليسر لباكتيرية حساسة لݣاع لؤنتيبيوتيكات ليمن لباكتيرية شدات زكير ضد ربعة من سبعة لؤنتيبيوتيكات لقضية ومافيها هيا هاد لمسالة ول ات خالقة واحد لموشكيل مفل عند مالين لعرف بضومين ديال صحة لعمومية لعالام كاملو وحتا لمغريب مازهقوش منها إيوا هادشي لي خل لويزارة صحة لمغريبية لمكتب لوطني سلامة صحية منتجات لغذائية بشراكة معا لمنضامة صحة لعالامية باش ئتصاوب واحد لبلان ستراتيجي بلدي كايهم لوقاية لكونطرول زكير لمقصود ديالو هيا تنقاص من لخطورية هاد ضاهرة نواع زكير لباكتيري ئيقدر ئيكون طبيعي زكير طبيعي داخل فلكروموزوم دلباكتيرية وكاين عند ݣاع الطواسل من نفس النوع بحال الزكير ديال شيريشية كولي ضد لݣليكوپيپتيد بمعنى خور ماعم غاتكون شي شيريشية كولي كايفاري معاها لݣليكوپيپتيد عاد كاين لباكتيرية اللي كادير لقوالب باش تفلت من لفعلة دلؤونتيبيوتيك ؤلا كاتجيبهوم من شي وحدة خرا وهاد لقوالب كادخلهوم فلپلاسميد ديالها زكير مجيوب لمتال لباين هنايا هوا الستافيلوكوكوسة لمدهبة فاش كاتبدل plp plp صافي لميتيسيلين اللي هوا لؤونتيبيوتيك اللي مولف كايفاري معاها ماكايبقاش قاضي لغرض حيت ماكايعرفش باقي شناهوا هاد plp وفاش كايكونو عندها هاد التناوي كاتصدق مسمية ستافيلوكوكوسة مدهبة مزكرة معا لميتيسيلين بلونݣلي methicillin resistant staphylococcus aureus اللي كاتنقب mrsa مهم عطالاه طرقان باش تفلت لباكتيرية من لفعلة دلؤونتيبيوتيك هادشي علاش خاص ئيتخدم ؤنتيبيوݣرام عيون لكلام تصنيف لبيولوجيا تصنيف مقالة جودة مابيهاش تصنيف إحصائيات لمينحة